Acera bullata aldeles ikke, medens den var særdeles hyppig vest 
for den ovennævnte Linie. Det maa dog bemærkes, at Prøverne 
indenfor førstnævnte Omraade blev taget i Juni og Begyndelsen af 
Juli, medens de indenfor sidstnævnte Omraade er taget i Slutnin¬ 
gen af Juli og i August. Der kan derfor meget vel have fundet 
en betydelig Opvækst Sted, ligesom det jo maa erindres, at Acera 
i Modsætning til de andre her omtalte almindelige Dyr kan svømme, 
og i Forsommeren maa antages at svømme ind paa Bændeltangs- 
omraadet, hvor den lægger Æg. Muligvis er dette Aarsagen til 
denne Arts Fravær i den ovennævnte Del af Bredningen. 
Endelig er der de Dyrearter, hvis Hyppighed ligger imellem de 
meget almindelige Arters og de sjældnes. For disses Vedkommende 
synes Overensstemmelsen mellem vore Tal og Biologisk Stations 
mindre god, navnlig for en Del Arters Vedkommende. Disse For¬ 
mer (Nr. 10—20) er for en Dels Vedkommende (f. Eks. Caprella 
og Mytilus edulis ) Dyr, der egentlig ikke hører med til den jævne 
Havbunds Fauna; de hører til Paafaunaen knyttet til Planter og 
Sten. Det kan derfor ikke undre, at et ringe Antal Prøver maa 
give et mindre nøjagtigt Billede af deres Hyppighed; thi deres 
Udbredelse maa jo selvsagt blive meget pletvis. Det samme gæl¬ 
der ogsaa for en af den jævne Havbunds Former, nemlig Cardium 
fasciatum, hvis Udbredelse er særdeles pletvis. 
Det ovenstaaende kan da sammenfattes som følger: Et ringe 
Antal Bundprøver, som f. Eks. de 18 Prøver Biologisk Station 
tager indenfor det her undersøgte Omraade, giver et ganske kor¬ 
rekt Billede af, hvilke Dyr der er sjældne indenfor Omraadet, og 
et nogenlunde nøjagtigt Billede af, hvilke der er almindelige. For 
de sidstnævnte gælder dog for visse Arter, navnlig de smaa Mus- 
linger, at de er jævnt udbredte med tættere befolkede Pletter, og 
de faa Prøver vil derfor ikke give et helt nøjagtigt Billede, men 
som Regel vise for ringe Hyppighed. For de Arter, hvis Hyppig¬ 
hed ligger imellem de almindeliges og de sjældnes, og som ofte 
tilhører en Paafauna eller har en pletvis Udbredelse, vil et ringe 
Antal Prøver ofte give et mindre korrekt Billede af Hyppigheden. 
Ser vi dernæst paa Spørgsmaalet om Dyresamfundene og disses 
Grænser indenfor det undersøgte Omraade, da gør sig jo som tid¬ 
ligere nævnt det Forhold gældende, at det til denne Undersøgelse 
anvendte Fartøj var saa lidet dybtgaaende, at vi har faaet Mate- 
